Oficiālais Vēstnesis L 297 , 15/11/2003 Lpp. 0015 - 0018



Komisijas Regula (EK) Nr. 2011/2003 (2003. gada 14. novembris), ar ko groza I un III pielikumu Padomes Regulai (EEK) Nr. 2377/90, ar kuru nosaka Kopienas procedūru veterināro zāļu atlieku maksimālo pieļaujamo daudzumu noteikšanai dzīvnieku izcelsmes produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimālo pieļaujamo daudzumu noteikšanai dzīvnieku izcelsmes produktos [1], kurā jaunākie grozījumi izdarīti ar Komisijas Regulu (EK) Nr. 1873/2003 [2], un jo īpaši tās 6., 7. un 8. pantu, tā kā: (1) Saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimālie pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem. (2) Atlieku maksimālie pieļaujamie daudzumi jānosaka tikai pēc tam, kad Veterināro zāļu komiteja pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes produktus, un atlieku ietekmi uz pārtikas produktu rūpniecisko pārstrādi. (3) Nosakot veterināro zāļu atlieku maksimālos pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles (izmeklējamie substrāti), un to atlieku pamatīpašības, kuras ir būtiskas atlieku uzraudzībai (marķieratliekas). (4) Lai kontrolētu atliekas, kā paredzēts attiecīgajos Kopienas tiesību aktos, atlieku maksimālie pieļaujamie daudzumi parasti jānosaka izmeklējamiem aknu vai nieru substrātiem. Tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimālie pieļaujamie daudzumi vienmēr jānosaka arī muskuļaudiem vai taukaudiem. (5) Ja veterinārās zāles paredzēts lietot dējējputniem, dzīvniekiem laktācijas periodā vai medus bitēm, atlieku maksimālie pieļaujamie daudzumi jānosaka arī olām, pienam vai medum. (6) Alfa-cipermetrīns un metamizols jāiekļauj Regulas (EEK) Nr. 2377/90 I pielikumā. (7) Lai varētu pabeigt zinātniskos pētījumus, Regulas (EEK) Nr. 2377/90 III pielikumā jāiekļauj foksīms. (8) Pirms šīs regulas stāšanās spēkā jāatvēl pietiekams laikposms, lai dalībvalstis, ņemot vērā šīs regulas noteikumus, varētu izdarīt visus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Eiropas Parlamenta un Padomes Direktīvu 2001/82/EK [3]. (9) Šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I un III pielikumu ar šo groza, kā noteikts šīs regulas pielikumā. 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. To piemēro no sešdesmitās dienas pēc publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 14. novembrī Komisijas vārdā — Komisijas loceklis Erkki Liikanen [1] OV L 224, 18.8.1990., 1. lpp. [2] OV L 275, 25.10.2003., 9. lpp. [3] OV L 311, 28.11.2001., 1. lpp. -------------------------------------------------- PIELIKUMS A. Regulas (EEK) Nr. 2377/90 I pielikumu groza šādi. 2. Pretparazītu līdzekļi 2.2 2.2. Līdzekļi pret ektoparazītiem 2.2.3 2.2.3. Piretroīdi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimālie pieļaujamie daudzumi | Izmeklējamie substrāti | Alfa-cipermetrīns | Cipermetrīns (izomēru summa) | Liellopi, aitas | 20 µg/kg | Muskuļi | 200 µg/kg | Tauki | 20 µg/kg | Aknas | 20 µg/kg | Nieres | 20 µg/kg | Piens | "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimālie pieļaujamie daudzumi | Izmeklējamie substrāti | Metamizols | 4-metilaminoantipirīns | Liellopi | 100 µg/kg | Muskuļi | 100 µg/kg | Tauki | 100 µg/kg | Aknas | 100 µg/kg | Nieres | 50 µg/kg | Piens | Cūkas | 100 µg/kg | Muskuļi | 100 µg/kg | Āda un tauki | 100 µg/kg | Aknas | 100 µg/kg | Nieres | Zirgi | 100 µg/kg | Muskuļi | 100 µg/kg | Tauki | 100 µg/kg | Aknas | 100 µg/kg | Nieres" | B. Regulas (EEK) Nr. 2377/90 III pielikumu groza šādi. 2. Pretparazītu līdzekļi 2.2 2.2. Līdzekļi pret ektoparazītiem 2.2.4 2.2.4. Organofosfāti "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimālie pieļaujamie daudzumi | Izmeklējamie substrāti | Foksīms | Foksīms | Vistas | 50 µg/kg | Muskuļi | 550 µg/kg | Āda un tauki | 25 µg/kg | Aknas | 50 µg/kg | Nieres | 60 µg/kg | Olas | --------------------------------------------------